નવી દિલ્હીઃ પાક અધિકૃત કાશ્મીરમાં ભારતીય સેનાએ કરેલી સર્જિકલ સ્ટ્રાઇકમાં 50 આતંકિઓ સાથે ઓછામાં આછા 5 પાકિસ્તાની સૈનિકો પણ માર્યા ગયા છે. આ માહિતી એક ખાનગી ચેનલમાં પાકિસ્તાનના વરિષ્ઠ પોલીસ અધિકારીએ કરેલા ખુલાસાને આધારે સામે આવી છે. રિપોર્ટ પ્રમાણે ચેનલમાં પાકિસ્તાની અધિકારીએ આ વાતની પુષ્ટી કરી છે કે સર્જિકલ સ્ટ્રાઇક થઇ હતી. મીરપુર રેજના પોલીસ અધીક્ષક ગુલામ અકબરના રેકોર્ડિગનાં એવું કહેતા સંભળાય છે કે 29 સપ્ટેમ્બરે રાત્રે કેટલાક સેક્ટરોમાં સર્જિકલ સ્ટ્રાઇક થઇ હતી. ટેલિફોન પર થયેલી વાતચીત દરમ્યાન તેમણે સ્પષ્ટ રીતે કહ્યું છે કે પાકિસ્તાની અધિકારીઓને ભારતીય હુમલાની શંકા પણ પડી ન હતી અને પાંચ સૈનિકો માર્યા ગયા હતા. ત્યાર બાદ પાકિસ્તાની સેનાએ ત્યાંથી તુરંત આતંકિઓના શબને હટાવ્યા હતા. ચેનલ પાસે હુમલામાં માર્યા ગયેલા સૈનિકોના નામ પણ છે.